SUA critică Rusia pentru reprimarea disidenților și anexarea Crimeei.
Administraţia Joe Biden a criticat, sâmbătă, acţiunile autorităţilor ruse de reprimare a disidenţilor. SUA au reiterat de asemenea că regiunea Crimeea, anexată de Rusia în 2014, aparţine Ucrainei. Administraţia Joe Biden a condamnat şi acţiunile Rusiei în Ucraina, la împlinirea a şapte ani de la anexarea regiunii Crimeea.
Administraţia Joe Biden a criticat, sâmbătă, acţiunile autorităţilor ruse de reprimare a disidenţilor şi a reiterat că regiunea Crimeea, anexată de Rusia în 2014, aparţine Ucrainei."Astăzi, la a şasea aniversare a asasinării liderului opoziţiei ruse, Boris Nemţov, reafirmăm susţinerea noastră neclintită pentru drepturile omului. Boris Nemţov şi-a dedicat viaţa construirii unei Rusii libere şi democratice. Amintirea sa continuă să trăiască", afirmă, prin Twitter, secretarul de Stat american, Antony Blinken.Acum trei săptămâni, Antony Blinken a condamnat utilizarea de către autorităţile ruse a "metodelor dure" împotriva protestatarilor şi jurnaliştilor şi a cerut eliberarea disidentului Aleksei Navalnîi.Administraţia Joe Biden a condamnat şi acţiunile Rusiei în Ucraina, la împlinirea a şapte ani de la anexarea regiunii Crimeea."În urmă cu şapte ani, Rusia a încălcat legislaţia internaţională (…), suveranitatea Ucrainei şi integritatea teritorială a acestei ţări prin invadarea Crimeei. Statele Unite continuă să fie alături de Ucraina şi de aliaţii şi partenerii acestei ţări, aşa cum au procedat de la începerea conflictului. La această aniversare tristă, reafirmăm un adevăr simplu: Crimeea aparţine Ucrainei", anunţă Preşedinţia SUA, într-un comunicat postat pe site-ul propriu.